ปรึกษาอาการปวดหัวค่ะ ปวดไม่ทราบสาเหตุ วันแรกที่ปวดอยู่ๆก็รู้สึกปวดช่วงเช้ามืดก่อนตื่นนอน จากนั้นก็ปวดทั้งวันเป็นระยะๆ ปวดบริเวณข้างขวาเลยขมับ ปวดแบบจี๊ดๆ วันแรกปวดทุก3-5นาที ต่อมาทุก1-2นาที วันนี้ปวดเป็นวันที่2 แล้วค่ะ เริ่มปวดหนักขึ้นและถี่ขึ้น และเหมือนจะบริเวณกว้างขึ้น ยิ่งตอนนอนจะปวดถี่มาก ตอนนี้ตาขวาเริ่มรู้สึกด้วยเลือนๆนิดหน่อยเวลาปวดด้วยค่ะ นอนไม่หลับทั้งคืนเลยค่ะ ไม่ทราบว่าเป็นอะไร จะดูแลเบื้องต้นอย่างไร ต้องไปพบแพทย์ด่วนรึไม่คะ
สวัสดีค่ะ อาการปวดหัวดังกล่าวมา อาจมีสาเหตุมาจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า สู้แสงไม่ได้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-ปวดจากสายตาผิดปกติ เช่นสายตาสั้น หรือสายตายาวที่ไม่ได้รับการแก้ไขแนะนำการพักผ่อนให้เพียงพอพักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์เบื้องต้นได้ถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว หรือปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ พักแล้วไม่ทุเลาเลย ให้รีบไปพบแพทย์